**Badımcan əkin proqramı**

|  |  |
| --- | --- |
| **Mərhələlər** | **Görüləcək İşlər** |
| Torpaq hazırlığı və tələbi | Gillicəli torpaqlar badımcan əkini üçün yaxşı hesab olunmur. Ağır və rütubətli torpaqlarda əkilən badımcanda kök çürüklüyü görülür. Badımcan daha çox dərin, keçiriciliyi yaxşı, orqanik maddə ilə zəngin, çınqıllı, çınqıllı-qumlu torpaqlarda yaxşı inkişaf edir. Torpaq pH dəyəri 6-6.7 arasında, EC isə 2.5 ms-dən aşağı olmalıdır. Əvvəlki məhsul yığıldıqdan sonra yaz fəslinə yaxın ərazidə dərin şum aparılmalıdır. |
| İqlim istəkləri | Badımcan isti iqlim bitkisidir. Temperatur -1 dərəcəyə düşdükdə, badımcan tamamilə məhv olur. Vegetasiya müddətində 15-35 istilik lazım olduğu halda, ortalama 25-30 dərəcədə yaxşı inkişaf edir. Gecə temperaturun 15 dərəcədən aşağı düşməsi bitki inkişafını zəiflədir. Optimal temperatur 22 dərəcə hesab olunur. Havada nəmlik 55-60%, torpaqda isə 60-70% olması əlverişlidir. |
| Əkin | Badımcan toxumları mülayim iqlimlərdə yanvar-fevral aylarında, sərt iqlimlərdə isə fevral-mart aylarında əkilməlidir. Bir hektarda istifadə olunacaq toxum miqdarı 96-170 qramdır. Əgər badımcan sahəyə şitillər şəklində əkilirsə, şitil araları 50 sm, sıra araları isə 100 sm olmalıdır. |
| Gübrələmə | Badımcan bitkisi gübrəni çox sevir. Əraziyə hər hektara 40 ton yaxşı yanmış peyin gübrəsi verilməlidir. Bundan əlavə fosfor və azot əlavəsi edilməlidir. Azotun yarısı əkin zamanı, digər yarısı isə ilk suvarmadan əvvəl verilir. Fosfor isə əkin zamanı tam verilir. Müvafiq olaraq bəhsi gedən gübrələr 210 kq/ha azot və 100 kq/ha P2O5 formasında fosfordur. Torpaqda azotun qədərindən artıq olması vegetativ orqanların güclü böyüməsinə, çiçəklərin tökülməsinə və zəif meyvə inkişafına səbəb olur. |
| Alaq otlarına qarşı mübarizə | Badımcanda alaq otlarına qarşı mübarizə yumşaltma yolu ilə aparıla bilər. Əsas alaq otları digər tarla tərəvəzləri ilə eynidir. İlkin yumşaltma bitki yerini uyğunlaşdıqdan 2 həftə sonra aparılır. İkinci yumşaltma isə birincidən təxminən 2 həftə sonra aparılır. |
| Xəstəlik və zərərvericilərlə mübarizə | *Badımcan bitkisində əsasən aşağıdakı xəstəliklərə rast gəlinir*:   * **Badımcanın Fitoftorozu (Fitoftoroz Çürüməsi) (*Phytophthora capsici*)**: sirayətlənmiş köklər tünd-qəhvəyi rəng alır və kökün xarici qabığı asanlıqla qatlara ayrılır və düşür. Kök boğazının yoluxma əlamətləri əvvəlcə tünd-yaşıl sulutəhər xəstələnmiş sahələr şəklində meydana çıxır. Lakin belə ləkələr iriləndikcə tünd-qəhvəyi rəng alır. Yarpaqlarda zədələr qeyri-düzgün formalı kiçik sulu zədələr formasında əmələ gəlməyə başlayır. Xəstəliklə mübarizə aparmaq üçün növbəli əkinə əməl etmək və badımcan plantasiyalarını kartof və pomidor əkinlərindən 0,5-1 km kənarda yerləşdirmək daxildir. Şitillərin şitilxanada 50%-li Mis-Oksixlor preparatı ilə dərmanlanması vacibdir. Bu məhlul suvarma vasitəsi ilə də substratlara tətbiq oluna bilər. Yağmurlu keçən illərdə tarla şəraitində xəstəliyin ilkin simptomları göründükdə Mankozeb + Mefenoxam və ya Azoksistrobin tərkibli fungisidlərdən biri ilə birinci çiləmə aparılmalıdır. Sonrakı çiləmələr xəstəliyin inkişafı və meteoroloji şərait nəzərə alınmaqla 10-14 günlük intervalla təkrar edilir. * **Badımcanın Cənub Vertisillioz Çürüməsi (*Verticillium dahliae*)**: badımcan bitkilərində vertisillioz soluxmanın simptomları yavaş inkişaf edir. Yoluxmanın xarakterik əlaməti yaşlı yarpaqların uclarında V-şəkilli zədələrin görünməsidir. Yarpaq uclarında təsvir edilən ləkələr müəyyən zaman keçəndən sonra ölçücə böyüyür və bütün yarpağı əhatə edir. Yoluxmuş yarpaqlar inkişafdan qalır. Xəstəlik inkişaf etdikcə badımcan bitkisində böyümənin gecikməsi sürətlənir. Sirayətlənmiş bitkilərin kök boğazında kəsiklər etdikdə, boruların tünd qəhvəyi rəngi görünür, törədici özəyə, gövdəyə vəbudaqlara keçir. Yoluxmuş bitkilərdə yetişən meyvələr kiçik vədeformasiyalıdır. Xəstəliktörədən mikroorqanizmlər cərgəaraları becərilən zaman köklərdəəmələ gələn zədə yerlərindən bitkiyə daxil olurlar. Mübarizə tədbirlərinə, torpağın fumiqasiyası; xəstəliyə qarşı davamlı sortların əkini; və növbəli əkinəəməl edilməsi daxildir.   *Badımcan bitkisində əsasən aşağıdakı zərərvericilərə rast gəlinir*:   * **Kolorado böcəyi (*Leptinotarsa decemlineata*)**: badımcançiçəklilərin ən qorxulu zərərvericisidir. Böyüklüyü 9-12 mm-dir, rəngi sarı-qonur olub, üzərində 10 ədəd qara zolaq vardır. Bitkilərinin cavan yarpaqları ilə qidalanır. Bir qədər qidalandıqdan sonra dişilər yarpaqların alt hissəsinə topa halında (30-40 ədəd) yumurta qoyurlar. 5-15 gündən sonra yumurtadan yeni nəslin sürfələri çıxır və bitkilərin yarpağı ilə qidalanırlar. Azərbaycanın aran zonasında ildə iki, dağlıq hissəsində isə bir nəsil verir. Kimyəvi mübarizə tədbirlərini Lambda-Siqalotrin, Deltametrin, Sipermetrin və Asetamiprid tərkibli insektisidlər ilə aparmaq olar. * **Sovkalar (*Helicoverpa armigera*)**: sovkaların tırtılları gövdənin və meyvənin içərisinə yerləşərək onlara qarşı mübarizəni çətinləşdirir. Zərərverici yarpaq və meyvələrlə qidalandığı üçün onların üzərində qaba izlər və tunel formalı dəliklər/boşluqlar əmələ gəlir. Zərərvericiyə qarşı istifadə oluna biləcək kimyəvi mübarizə vasitələri: Deltametrin, Lambda-Siqalotrin, İndoxacarb, Pirimifos-metil. |
| Suvarma | Badımcanda can suyundan sonra hava şəraitindən asılı olaraq 15-20 gün su verilmir. Çiçək açma dövründə suvarmadan mümkün qədər qaçınmaq lazımdır. İlkin meyvələr görünməyə başladıqdan sonra bitkinin vəziyyətinə əsasən 7-8 gündən və ya fərqli periodlardan bir su verilməlidir. Badımcan susuz qaldıqda inkişaf zəifləyir və meyvə acılaşmağa başlayır. Dəqiq su tələbatının hesablanması üçün torpaq nəm sensorlarından və iqlim stansiyalarından istifadə edilməsi məsləhət görülür. Bu vasitələrdən istifadə məhsul keyfiyyətində və xərclərin düzgün idarə olunmasında böyük rol oynayır. |
| Məhsul yığımı | Badımcanda məhsul yığımı üçün dəqiq bir vaxt yoxdur. Bu bitkinin növündən, iqlimdən, gübrələmə proqramından və s. kimi faktorlardan asılı olaraq dəyişə bildiyindən, düzgün məhsul yığım vaxtı meyvənin rəngi, forması, ölçüsü və s. göstəricilər ilə müəyyənləşdirilə bilər. Meyvələr aşağıdan başlayaraq sapları ilə birlikdə qoparılmalı və müvafiq olaraq qruplaşdırılmalıdır. |