**Buğda əkin proqramı**

|  |  |
| --- | --- |
| **Mərhələlər** | **Görüləcək İşlər** |
| Torpaq hazırlığı və tələbi | Payızlıq buğda qida elementlərinə və torpağa yüksək tələbkar bitkidir. Buğda üçün güclü humus qatı, qida maddələrinin miqdarı yüksək və su fiziki xassələri yaxşı olan torpaqlar daha çox yararlıdır. Qaranulometrik tərkibi yüngül olan münbit torpaqlar bitki üçün daha əlverişlidir. Ağır qranulometrik tərkibli torpaqlar az əlverişli hesab olduğundan oraya üzvi və minral gübrələr verməklə əlverişli şərait yaratmaq mümkündür. Eyni zamanda torpaqlar alaq otlarından təmiz olmalıdır. Bitkinin inkişafı üçün torpaq reaksiyası neytrala (6,0-7,5) yaxın, humusun miqdarı 2-2,5%, fosfor və kaliumun miqdarı 1 kq torpaqda 150 mq-dan az olmamalıdır.  Torpağın becərilməsi–payızlıq buğda bitkisindən yüksək məhsul əldə etmək üçün hər bir sortun bioloji xüsusiyyətinə və becərildiyi bölgənin torpaq-iqlim şəraitinə uyğun aqtrotexnika tətbiq edilməlidir. Bir çox təsərrüfatlarda payızlıq buğda və ya arpa yerinə yenidən buğda səpilir. Belə olduqda sahənin becərilməsinə daha çox diqqət yetirmək lazımdır. Əgər sələf bitkisi yığıldığı dövrdə torpaqda nəmlik kifayət qədərdirsə və sahə alaq otlarından təmizdirsə, məhsulu yığarkən kombaynın arxasınca sahədə 28-30 sm dərinlikdə şum aparmaq, dərhal malalamaq və hamarlamaq lazımdır. Bundan sonra səpinə qədər sahədə əmələ gələn alaq otlarını məhv etmək üçün kultuvasiya çəkmək, malalama aparmaq zəruridir. Əgər sahədə çoxlu alaq otlarının cücərtiləri varsa və torpaq qurudursa, sələf bitkisi olan buğda yaxud arpa yığılan kimi kövşən yeri diskli, yaxud laydırlı üzləyicilərlə dərhal kombaynın arxasınca 5-7 sm dərinliyində üzləmə aparılması məsləhət görülür. Üzləmədən sonra alaq otlarının yaxşı cücərməsi və keyfiyyətli şum aparılması üçün hektara 500-600 m3 hesabı ilə suvarma aparılmasının böyük əhəmiyyəti vardır. Üzləmədən 3-4 həftə sonra, alaq otları cücərdikdə kotanla 25-30 sm dərinliyidə şum aparılır. Şumdan səpinə qədər sahəyə bir neçə dəfə kultivasiya çəkilərək alaq otları məhv edilir. Əgər sahə alaqsızdırsa, nəmlik itkisinin qarşısını almaq üçün şumun köndələn istiqamətində sahə 1-2 iz 6-8 sm dərinliyində malalanır. |
| İqlim istəkləri | Vegetasiyanın müxtəlif dövrlərində buğda bitkisi istiliyə qarşı eyni bərabər tələbat göstərmir. Payızlıq buğdanın toxumları 1-20 C temperaturda cücərmə qabiliyyətinə malikdirlər, assimliasiya prosesi isə 3-40 C-də başlayır. Çıxışların tez və bərabər alınması üçün 15-180 C temperatur lazımdır. Bu temperaturda cücərtilər səpindən 7-9 gün sonra alınır. Fəal temperatur cəmi bu dövrdə 116-1390 C-dir. Cücərtilər tam alındıqdan 13-15 gün sonra kollanma başlayır. Havanın orta gündəlik temperaturunun 4-50 C -ə qədər enməsi payızlıq buğdanın inkişafını dayandırır. Yazda temperatur 50 C -ə qədər qalxdıqda buğda əlavə olaraq kollanır və böyüməyə başlayır. Qar örtüyü altında -16-180 C-də buğda məhv olmur. Erkən yazda gündüzlər temperaturun kəskin dəyişməsi +100 C, gecələr -100  C-ə qədər enməsi payızlıq buğda üçün çox təhlükəlidir. Payızlıq buğdanın boruya çıxma fazasında temperatur istəyi +15-160  C-dir. Sünbülləmə və çiçəkləmədə +18-22 0C, yetişmə dövrü üçün isə əlverişli temperatur 22-250  C hesab olunur. 400  C dən yüksək temperaturda bitkinin inkişafı zəifləyir. Səpindən tam yetişməyə qədər müsbət temperaturların ümumi cəmi 1850-22000  C təşki edir. |
| Əkin | Buğda bitkisinin əkin vaxtını gecikdirmək məsləhət görülmür. Əks halda məhsuldarlıq aşağı səviyyədə olur. Buğda əkini, əsasən, 25 oktyabr-10 noyabr tarixləri arasında temperatur 8-100  C olduğunda  aparılır. Əkin dərinliyinin 5-6 sm arası olması daha məqsədə uyğundur. Hektara əkiləcək toxum miqdarı əkin vaxtına, bir dənin ağırlığına, cücərmə enerjisinə və bioloji gücünə görə 180-240 kq arasında dəyişir. Payızlıq dənli bitkilərin toxumu, əsasən, üç üsulla səpilir. Adi cərgəvi (cərgəarası 15 sm), darcərgəli (cərgəarası 7,5 sm) və çarpaz. Ən əlverişli səpin üsulu darcərgəli üsuldur. Bu üsulla səpin apardıqda hektarda olan cərgələrin sayı adi cərgəvi üsula nisbətən 2 dəfə artır, cərgədə olan bitkilər arası məsafə də müvafiq olaraq artır. Beləliklə, toxumlar torpağa bərabər səpilir. Belə olduqda bitkilər su, qida maddələri və günəş işığından daha səmərəli istifadə edir. |
| Gübrələmə | Analiz nəticələrinə uyğun olaraq gübrə miqdarları təyin olunduqda, əsasən, əkin zamanı azotlu və fosforlu gübrələrin tətbiqi nəzərdə tutulur. Gübrə normasının müəyyənləşdirilməsi üçün analizlər çox vacibdir. Normalda, fosforlu gübrələrin bütünlüklə əkin zamanı torpağa verilməsi nəzərdə tutulsa da, azotlu gübrələrin yarısı torpaq səthinə tətbiq olunur. Digər yarısı bitki müəyyən inkişaf dövrünə çatdıqdan sonra düşən yağıntıları da nəzərə almaqla aqronomun göstərişi ilə verilir. Əsasən əkinlə birlikdə ha 100-150 kq ammofos və yemləmə şəklində 200 kq karbomid gübrəsindən istifadə olunur. |
| Alaq otlarına qarşı mübarizə | Alaqlara– unluca, xardal, quduzotu, çobançantası, yabanı turp, qızıl pəncər, turşəng, lalə, qaymaqçiçəyi və s. qarşı hektara 2,4 D herbisidi 40%- li amin duzu 1,5-2,5 kq hesabı ilə və ya 10-12 kq/ha 2,4 D-nin butil efiri çiləndikdə yüksək (80-90%) effekt alınır.  Alaqlarla mübarizə aparılmadıqda məhsul ən azı 5-7%, güclü alaqlanmış sahələrdə isə 25-30 % azalır. |
| Xəstəlik və zərərvericilərlə mübarizə | Payızlıq buğdanın məhsuluna xəstəliklər və zərərvericilərdə ziyan vurur. Bunun üçün əkinlərin insektisidlər və fungisidlərlə işlənməsi zəruridir. Azərbaycan şəraitində buğdaya qonur, xətli, sarı pasxəstəlikləri, kök çürümələri, septorioz, helmintosporioz, bərk və toz sürmələr, unlu şeh xəstəlikləri ziyan vurur. Taxıl əkinlərinə bir sıra ixtisaslaşmış həşaratlar çox ziyan vurur. Payızlıq taxıllara haf və sümürtgən böcəkləri, taxıl gövdə birəsi, ziyankar bağacıq, taxıl milçəkləri, adi taxıl sovkası, taxıl mənənəsi, buğda tripsi, taxıl mişarçası, müxtəlif qidalarla qidalanan məftil qurdları, payızlıq əkin sovkası, sisək, çəyirtkə və başqaları çox ziyan vurur. Bundan başqa buğda nematodları, siçanabənzər gəmiricilər məhsuldarlığı 15-20% və daha çox aşağı salır. |
| Suvarma | Payızlıq buğdadan yüksək və keyfiyyətli məhsul almaq üçün cücərtilər əmələ gəldikdə dənin süd yetişmə fazasına qədər torpaq nəmliyi torpağın tam tarla rütubət tutumunun 60-70% həddində olmalıdır. Bunun üçün də respublikanın ayrı-ayrı zonalarının suvarılan torpaqlarında torpaq-iqlim şəraitindən aslı olaraq payızlıq buğda 3-4 dəfə suvarılır. Adətən birinci suvarma kollanmanın sonu, boruya çıxmanın əvvəlində (mart ayının 15-20-ə kimi), ikinci suvarma gövdələmə fazasında (aprelin 20-ə kimi), üçüncü suvarma çiçəkləmə fazasının əvvəlində (mayın 10-15-ə kimi) və dördüncü suvarma dən dolmağa başladıqda (mayın axrı–iyunun əvvəli) aparılmalıdır.  Hər suda hektara zolaq üsulunda 1000-1100 m<sup>3</sup>, şırım üsulunda suvarmada 800-900 m<sup>3</sup>, və süni yağış yağdırma üsulunda hektara 400-500 m<sup>3</sup> su verilməlidir.  Ən yaxşı suvarma üsulu şıramla və süni yağış yağdırma hesab olunur. |
| Məhsul yığımı | Məhsul yığımında əsas məsələlərdən biri məhsulu vaxtında və itkisiz yığmaqdır. Taxıl biçininin 10-15 gün gecikdirilməsi 23-27% məhsul itkisi deməkdir. Yığma tam yetişkənlik fazasında başlanır. Nəmlik dəndə 17-18% olduqda taxılı birbaşa kombaynla yığmaq olar. Yığılmış məhsul anbarlara daşır, nisbətən qurudulur, təmizlənir və 12-13% nəmlikdə anbarda saxlanır. |