**Günəbaxan əkin proqramı**

|  |  |
| --- | --- |
| **Mərhələlər** | **Görüləcək İşlər** |
| Torpaq hazırlığı və tələbi | Qranulemetrik tərkibi yüngül olan münbit torpaqlarda günəbaxan yaxşı məhsul verir. Bataqlı, qumlu və turş torpaqlardan başqa qalan torpaqlarda yüksək aqrotexnika tətbiq etməklə günəbaxandan istənilən məhsul götürmək mümkündür. Qranulometrik tərkibi ağır olan və güclü şorlaşmış torpaqlarda günəbaxan becərmək mümkün deyil. Torpağın reaksiyası Ph= 6.0-6.8-ə bərabər olmalıdır.  Torpaq hazırlığına payızda biçindən sonra başlanılır. Tarla kotanla 20-25 sm dərinlikdə şumlanır. Ancaq hər il belə dərin şum yerinə, dəyişən dərinlikdə ediləcək şum maliyyəti aşağı salmaqla yanaşı şum altı bərk təbəqənin əmələ gəlməsinin qarşısını alacaqdır. Torpağın qışdan şumlanması su alma qabiliyyətini artırar, donma və yuyulmalarla torpağın fiziki özəllikləri yaxşılaşdırar. İlk şumdan sonra payız yağışları səbəbiylə tarlada otların inkişafı başlayarsa, qış başlamadan öncə torpaq qazayağı ilə 10-15 sm dərinlikdə işlənərək otların dərinə basdırılması işi görülür. Yazda dərin torpaq şumu aparılmamalıdır, torpaq incəldikdən sonra sərtləşməsinin qarşısını almaq üçün üzdən diskli mala ilə torpağın işlənilməsi lazımdır. Bunları elədikdə həm torpağın altdan yarılaraq işlənməsi, parçalanması həm də müəyyən bir səviyyədə sahənin düzlənməsi mümkün olacaqdır. |
| İqlim istəkləri | Günəbaxan istilik, işıq, nəmlik və qida maddələrinə tələbkar bitkidir. Torpaqda temperatur 4-60 C olduqda toxumlar cücərməyə başlayır. Bu temperaturda cücərtilər 20-30 günə əmələ gəlir. 8-100 C temperaturda cücərtilər 15-20 günə, 15-160 C temperaturda 9-10 günə və 200 C temperaturda isə 6-8 günə əmələ gəlirlər. Səpindən çıxışların alınmasına qədər fəal temperaturun cəmi 140-1600 C-ə bərabərdir. Torpağa səpilmiş günəbaxan toxumları qısa müddətli şaxtalara dözürlər. Odur ki, toxumları torpağa payızda və erkən yazda səpmək olar. Vegetasiyanın əvvəlindən çiçəkləməyə qədər havanın sutkalıq temperaturu 220 C, çiçəkləmədən yetişməyə qədər isə 24-250  C əlverişli hesab olunur. Aşağı temperatur isə bitkinin vegetasiya müddətini uzadır. 300 C- dən yuxarı temperatur günəbaxan bitkisi üçün mənfi təsir göstərir. |
| Əkin | Günəbaxan əkimi geniş bir zaman periodu içərisində olunur. Ancaq birinci məhsul əkimi zamanını torpağın istiliyi və torpağın əkin üçün hazır olması şərtləri təyin edir. Buna görə mart ayı ortalarından iyul ayının ortalarına kimi günəbaxan əkimi mümkündür. Yaxşı bir səpin üçün toxum yatağı kifayət qədər rütubətə sahib olmalı, torpaq yaxşı işlənmiş olmalı, çox qabarıq olmamalı, bitki artıqları və alaq otları təmizlənmiş olmalıdır. Əkin dərinliyi 3-4 sm-dir. Torpağın vəziyyətindən asılı olaraq 7-8 sm dərinliyə də əkilə bilər. Ancaq lazımı dərinlikdən çox olan əkinlərdə torpaqdan çıxış vaxtında olmayacağı üçün bitkilərin inkişafı dalğalı olur. Əkin pambıq və qarğıdalı mibzəri ilə aparıla bilər. 70 sm cərgə arası əkinlərdə əkin sıxlığı quraq şərtlərdə yağlıq çeşidlərdə 30 sm, sulanan yerlərdə 26 sm, çərəzliklərdə 40 sm olaraq bitki arası məsafə tövsiyyə olunur. Lazımi miqdardan çox sıx əkinlər, zəif bitki inkişafına, yüksək faizdə yatmağına görə məhsuldarlığın aşağı düşməsinə səbəb olur. Günəbaxan əkimində sırların külək istiqamətinə paralel olmasına diqqət yetirilməlidir. |
| Gübrələmə | Torpağın orqanik quruluşunu düzəltmək və yüksək məhsuldarlıq üçün heyvan gübrəsi də işlətmək yaxşı nəticələr verir. Bunun üçün payızda hektara 30-40 ton heyvan gübrəsi verilməsi uyğundur.  Əkimdə toxumla birlikdə hektara torpağın tələbinə görə 150-300 kq NPK 16/16/16 işlədilir. Bitkilər 30-35 sm boya çatanda qazayaqlı kultivatorla kultivasiya da edilir və kultivasiya ilə birlikdə torpağın tələbinə görə 100-200 kq karbamid işlədilir. Daha sonra dibdoldurma edilir. (karbamid tətbiqini iki hissəyə bölüb kultivasiyada 100 kq, dibdoldurmada 100 kq işlətmək olur). |
| Alaq otlarına qarşı mübarizə | Alaq otlarıyla mübarizədə ən təsirli yol torpağın düzgün işlənməsi yoludur. Bitkilər 10-15 sm boyuna çatanda sıra arası frezerli kultivator ilə kultivasiya olunur. Bu iş bitkilərin kök, gövdə və yarpaqlarına zərər verməyəcək şəkildə olunmalıdır.Həm də torpaq üzərində işlənmiş təbəqə torpağın çatlayıb dərindəki suyun buxarlaşaraq çıxmasının qarşısını alır. Günəbaxan bitkisi çıxışdan 3-5 yarpaqlı ikən həm enliyarpaqlı həm də daryarpaqlı alaqlar üçün herbisidlər qarışdırılaraq sahəyə dərman səpənlə (traktora qoşulan aqreqatla) tətbiq edilir. |
| Xəstəlik və zərərvericilərlə mübarizə | Günəbaxanda yaşılqurd, bozqurd və s. kimi zərərvericilərə rast gəlinir. Günəbaxanda ən çox görülən xəstəliklər isə mildiyu, külləmə, günəbaxan pası, gövdə çürüklüyü və digərləridir. Aqronom məsləhəti ilə müvafiq pestisidlərdən istifadə edilməlidir. |
| Suvarma | Günəbaxan quru şərtlərdə yetişə bilən bitkidir. Çiçəklənmə dövründə yüksək istiliklərin əmələ gətirə biləcək zərələrin qarşısını almaq üçün tabaq əmələ gəlmə dövründə ediləcək suvarma böyük əhəmiyyət daşımaqdadır. Suvarma şırımla, salma ya da yağış üsulu ilə edilir. Ancaq xəstəliklərin geniş olduğu yerlərdə və çiçəklənmə dövrü boyunca yağış üsulu edilməməlidir. |
| Məhsul yığımı | Günəbaxan növlərindən, düşən yağıntıdan asılı olaraq 90-140 gün ərzində tam inkişaf dövrünü başa vurur. Onların sapı, yarpaqları qəhvəyi rəngə çevrildikdə və dənədəki nəmlik göstəricisi 9-10% olduqda günəbaxan tam məhsul yığımına hazır hesab olunur. Yığım kombaynla aparılır. Anbar yığımında məhsulun rütubəti 8-9%-i, hündürlüyü 1-1,5 metri keçməməsi məsləhətdir. |