**Pambıq bitkisinin əkin proqramı**

|  |  |
| --- | --- |
| **Mərhələlər** | **Görüləcək İşlər** |
| Torpaq tələbi və hazırlığı | Torpaq istəyi baxımından pambıq süzmə qabiliyyəti yüksək allüvyal torpaqlarda çox yaxşı yetişsə də, digər amillər də nəzərə alınaraq, rütubət və istiliyin də əlverişli olduğu, pH 6.5-7.5 olan orta dərəcəli (duzsuz) torpaqlarda əkilir. Torpaq hazırlığı üçün noyabr ayından başlayaraq dondurma şumu (30-35 sm) aparılmalıdır, yanvar ayından xəstəlik və zərərvericilərin məhv edilməsi və torpaq münbitliyinin artırılması üçün arat işləri aparılmalıdır. Yaz öncəsi sahələr diski və mala ilə işlənərək əkinə hazır vəziyyətə gətirilməlidir. |
| İqlim istəkləri | Pambıq istisevən bitkidir. 120-200 günə qədər olan inkişaf dövrü donsuz keçməlidir. Onun toxumları 10-12°C temperaturda cücərməyə başlayır. 20-25°C-də isə daha sürətlə cücərirlər. Cücərtilər alınması üçün üçün minimal temperatur 14-15°C-dir. Cücərtilər -1-2°C, böyümüş bitkilər isə -3-5°C şaxtalarda məhv olurlar. generativ orqanların formalaşması və çiçəkləmə üçün 20°C temperatur lazımdır. Bitkinin normal inkişafı üçün temperatur 25°C-dir. Çiçəkləmə və qönçələmə dövründə daha çox temperatur (25-30) tələb olunur. Faydalı temperaturun cəmi tezyetişən sortlarda 3000°C, orta müddətdə 3400°C, gec yetişən sortlarda isə 4000°C-dir. |
| Əkin | Yaxşı hazırlanmış bir torpaqda saat 08:00 radələrində torpaq tempraturu toxum yatağında 15oC-ə çatıbsa, yaxın günlərdə havanın soyuması gözlənilmirsə, əkin aparılmalıdır. Bu ən uyğun əkin vaxtıdır. Pambığın əkin vaxtı 15 aprel-15 may arası hesab olunur. Pambığın əkini aqreqatlarla aparılır. Ölkəmizdə, əsasən, 90 sm cərgə üsulu ilə əkin aparılır və əkin dərinliyi lifsiz toxumlarda 3-4 sm uyğun hesab olunur. Hektara 18-25 kq arası toxum sərf olunur. |
| Gübrələmə | Pambıqda arzu olunan yüksək məhsuldarlığı əldə etmək üçün nizamlı və yetərli gübrələmə aparılmalıdır. Azot vaxtında və lazım olan miqdarda torpağa verilərsə, pambığın məhsul və keyfiyyətini artırır. Azot əskik olarsa, pambığın boyu artmaz, budaqlanma azalar, çiçək və meyvə sayında azalma olar. Torpaq analizi aparılaraq gübrələmə aparılmalıdır. Çox vaxt 1 hektara 200 kq 20-20-lik kompleks gübrə əkinlə birlikdə verilir. Bu şəkildə fosforlu gübrənin hamısı və azotlu gübrənin yarısı verilməlidir. Azotun qalan hissəsi yemləmə şəklində kultivasiya ilə birlikdə verilməlidir. |
| Alaq otlarına qarşı mübarizə | Tarlanın ortalama vəziyyətinə görə pambıqda bir və ya iki dəfə əl ilə yumşaldılma aparılmalıdır. Herbisid əkindən 3-5 gün əvvəl, əkinin ardınca və ya əkindən sonra 3 ayrı vaxtda istifadə oluna bilər. Əkindən əvvəl və ya ardınca aparılan dərmanlama dar və geniş yarpaqlı birillik alaq otlarına, əkindən sonra istifadə olunan dərmanlar isə daha çox çoxillik otlara təsir edir. |
| Xəstəlik və zərərvericilərlə mübarizə | Xəstəlikləri göbələklər, bakteriyalar və viruslar törədir. Ən qorxulu xəstəliklər soluxma və hommozdur. Vilt(soluxma) xəstəliyini Verticillium dahliaegöbələyi törədir. Bitki əsasən bu xəstəliyə qönçələmə və çiçəkləmə fazasında tutularaq vegetasiyanın sonuna qədər davam edir. Xəstəliyə tutulmuş bitkinin yarpaqlarının üzərində dilim şəkildə solğun sarı ləkələr görünür. Sonra bu ləkələr qonurlaşır və quruyaraq tökülür. Bu hal tumurcuqlarda da olur. Gövdəni bıçaqla çəpəki kəsdikdə boruların tam qəhvəyi rəngdə olması və toxumanın parçalanması aydın görünür.  Hommoz - Xanthomonas malvacearumbakteriyası törədir. Pambıq cücərtisi torpaq səthinə çıxdıqda ləpə yarpaqlarında tünd yaşıl, şəffaf yağlı ləkələr olur. Ləkə tədricən tündləşir və üst tərəfini ağ pərdə örtür. Qoza üzərində dairəvi, batıq şəklində olur. Gövdə üzərində uzunsov yarıq əmələ gətirir, yarıq artdıqca bitki həmin yerdən incəlir, qaralır və nəhayət qırılır. Qozalarda ləkələr çox olduqda qozanın yarı hissəsi açılır yaxud bəzən də tamamilə açılmır. Qarşısını almaq üçün bir ton toxuma 7 kq 20 %-li misüçxlorfenolyat preparatı işlədilir.  Kök çürüməsi – əsasən yeni cücərtilərdə olur və 6 əsl yarpaq əmələ gələnə qədər bitkini zədələyə bilir (törədicisi Rhisoctonia Aderholdiigöbələyidir). Bitkinin kök boğazında tünd qəhvəyi ləkə şəklində əmələ gəlir. Qabıq çatlayır, dağılır, gövdə çox nazilir, köklər xəstəliyə tutulur və bitki məhv olur. Cərgə aralarını erkən becərmək və nəmliyi azaltmaqla torpaqda qarşısını almaq mümkündür.  Yarpaqların qıvrılması.Bu xəstəliyi viruslar törədir. Yarpaqların kənarları yuxarıya və aşağıya doğru qıvrılır. Qönçələmə fazasından başlayaraq vegetasiyanın sonuna qədər davam edir. Bəzən yarpaq dilimlərində qıvrılma boruşəkilli olur. Yarpaq saplaqları və gövdə qırmızı rəng alır və yapışqanlı olur. Bu xəstəlik məhsuldarlığı 50%-ə qədər azalda bilir.  Pambığa 17 növ həşərat ziyan vurur. Ən qorxulusu pambıq sovkasıdır. Tor gənəciyi, mənənə trips və s. də məhsuldarlığa xeyli ziyan vurur.Pambıq sovkası əsasən dörd nəsil verir. Bu nəsillər biri digərinin daxilində əmələ gəlir. Torpaqda pup halında qışladıqdan sonra aprelin axırı mayın əvvəllərində puplardan kəpənəklər çıxıb uçaraq alaq otları və mədəni bitkilərin (qarğıdalı, pomidor, noxud) üzərinə yumurtalarını qoyurlar. Sonrakı üç nəsil isə pambıq bitkisinə ziyan vurur. (digərləri, tor gənəciyi (çor), payız sovkası, pambıq mənənəsi, tütün tripsi və s.) |
| Suvarma | Azərbaycanın aran bölgələrində quru iqlim şəraiti və yağıntının miqdarının az olması ilə əlaqədar olaraq pambıq əkinlərində vaxtında və lazımi qədər suvarmalar aparılması əsas məsələlərdəndir .  Pambığın nəmliyə olan təlabatını ödəmək üçün torpağın köklər qidalanan qatında tarla rütubət tutumunu 65-70%-də saxlamaq zəruridir. Arat və vegetasiya suvarmaları mövcuddur. Torpaqda nəmlik ehtiyatının toplanması, toxumun cücərməsi və yaxşı çıxış almaq üçün payız-qış dövründə ehtiyyat suvarması tətbiq edilir. Suvarma norması hektara 1000-1500 m**3**-dir. Vegetasiya suvarmaları qönçələməyə qədər (2 dəfə), qönçələmə dövründə (3-4 dəfə) və yetişmə dövründə (1 dəfə) aparılır. Ümumiyyətlə, torpaq tipindən və qrunt sularının səviyyəsindən aslı olaraq pambıq 2-10 dəfəyə qədər suvarılır. Torpağın vəziyti və çıxışlardan aslı olaraq birinci suvarmanı 3-4 həftədən sonra həyata keçirmək lazımdır. Pambıq əsasən şırımlar və süni yağış yağdırma üsulu ilə suvarılır. |
| Məhsuldarlıq | Pambıq həm əllə, həm də maşınla yığılır. Birinci yığım maşınla aparılır. Qabaqcadan yarpaqların tökülməsi üçün defolyasiya edilir. Toxumluq məhsulun əl ilə yığılmasına kolun aşağı və orta hissəsində 5-6 qoza açıldıqda başlanılır.  Yığılmış pambığı asfalt döşəmələrə 10 sm qalınlığında sərərək qurudurlar. Bu zaman kürəklə qarışdırmaq lazımdır. Yağmurlu günlərdə qurutma qurğusu olan anbarlarda 60-800C-də qurudulur. Yüksək temperaturda qovrula və yana bilər. Ölkəmizdə orta məhsuldarlıq aşağı olsa da, bəzi təsərrüfatlarda məhsuldarlıq 40-50 sentinerə çatır. |