**Qarğıdalı əkin proqramı**

|  |  |
| --- | --- |
| **Mərhələlər** | **Görüləcək İşlər** |
| Torpaq hazırlığı və tələbi | Qarğıdalı bitkisi üçün ən yaxşı torpaqlar azot elementi ilə zəngin olan qara torpaqlar, tünd şabalıdı və tünd boz torpaqlar sayılır. Qranulometrik tərkibi orta və yüngül gillicəli torpaqlar da qarğıdalı əkini üçün yararlı hesab olunur. Qarğıdalı yumşaq, hava keçirən, alaq otlarından təmiz, humus qatının qalınlığı çox olan, qida elementləri ilə təmin olunmuş neytral reyaksiyalı (pH-5,5-7,0) torpaqlarda yaxşı inkişaf edir. Turş və duzlu torpaqlar qarğıdalı əkini üçün yararlı sayılmır. Şoran boz torpaqlarda, daşlı, bataqlı yerlərdə, ağır çox qaysaq əmələ gətirən, suyu və havanı çətin keçirən torpaqlarda pis inkişaf edir.  İlkin şumlama qazon yatağını parçalamaq, köhnə kökləri torpağa qarışdırmaq, alaq otlarını yox etmək və sərt təbəqəni parçalayıb dib sularından bitkinin istifadəsini asanlaşdırmaq üçün edilir. İlk şumda qulaqlı kotan, çizel kotan və diskli kotan kimi alətlərdən istifadə edilir. Azərbaycanda çox az işlədilən ancaq çox faydalı kənd təsərrüfatı texnikası olan dib qıran sərt təbəqəni parçalamaq üçün işlədilməlidir. İkinci mərhələdə (mala) kotanlı şumdan sonra toxum əkiminə qədər olan bütün işləri əhatə edir. Mala toxum yatağını basdırmaq, boşaltmaq və ya incəltmək, bitki qalıqlarını kəsmək və alaq otlarını yox etmək kimi məqsədlər üçün edilir. Malalama mərhələsində mala, diskli mala, yaylı kultivator, tarla kultivatoru, dişli dırmıq, hamarlayıcı və mərdanə kimi aqreqatlar işlədilir. |
| İqlim istəkləri | Qarğıdalı istilik sevən qısa gün bitkisidir. Dənləri + 8-100  C temperaturda cücərməyə başlayır və çıxışların alınması üçün10-120 C temperatur tələb olunur. Optimal temperatur 19-250  C-dir ki, bu halda cücərtilər 5-6 günə əmələ gəlir. Cücərtilərin ilk inkişafı üçün hərarətin nisbətən aşağı olması kifayətdir, sonra isə təlabat artır. 120  C-dən aşağı temperaturda cücərtilərin inkişafı dayanır. Cücərtilər müvəqqəti olaraq -2-30 C şaxtaya dözürlər. Havanın temperaturundan əlavə torpaqda da hərarətin optimal olması böyük əhəmiyyət kəsb edir. Kök kütləsi yerləşən torpaq qatında hərarət 240 C olduqda kök sistemi daha yaxşı fəaliyyət göstərir. Çiçəklənmə və tozlanma havada 22-250 C hərarət olduqda yaxşı gedir. Bu da ki qıçada dənlərin iri olmasına səbəb olur. 300 C-dən yuxarı temperaturda çiçəklənmə və mayalanma pozulur, tozcuqların həyat qabiliyəti dövrü qısalır, dişicik sapları quruyur. Çiçəkləmədən yetişməyə qədər bitkinin boy və inkişafı üçün optimal temperatur 22-230 C -dir. |
| Əkin | Qarğıdalı növündən və iqlim şərtlərindən asılı olaraq, aprel-may aylarında, ən geci isə iyun-iyul aylarında əkilir. Əkində sıra aralığının 70 sm, əkin dərinliyinin isə 4-6 sm arası olması məsləhət görülür. Dənlik məqsədi ilə əkinlərdə hektara 80-85 min ədəd, silosluq məqsədi ilə əkinlərdə bu miqdar artırılmalıdır.  Qarğıdalı toxumları 75%-li Vitavaks, 200 (2kq/ton), 2,5% Premis (1,2 kq/ton) preparatları ilə səpin qabağı dərmanlanır. |
| Gübrələmə | Analiz nəticələrinə uyğun olaraq, tətbiq olunacaq gübrə miqdarı təyin olunmalıdır. Əkin zamanı azotlu və fosforlu gübrələrin tətbiqi nəzərdə tutulur. Azotun yarısı əkin zamanı, qalan yarısı isə bitki 40-50 sm olduqdan sonra, fosfor gübrələri isə bütünlüklə əkin vaxtı verilməlidir. Analiz aparılmayan yerlərdə ha 180-240 kq azot, 70-90 fosfor verilməsi xeyirli hesab olunur. |
| Alaq otlarına qarşı mübarizə | Alaq otları ilə mübarizə mexaniki və kimyəvi üsullarla, cərgə aralarının becərilməsi və herbisidlər vasitəsilə aparılır. Qarğıdalı su, işıq və qida maddələri baxımından inkişafının ilkin mərhələlərində alaq otları və zərərvericilərlə mübarizədə zəif olur. Daha sonra torpaq səthini örtdükdən sonra problem yaşanmır. |
| Xəstəlik və zərərvericilərlə mübarizə | Qarğıdalıda sıx qarşılaşılan ziyanvericilər qarğıdalı sovkası və gövdə milçəyidir. Qarğıdalı sovkasının 1-ci və 2-ci generasiyası (1 m2-0,5 ədəd) müşahidə edildikdə sahələr hektara 0,3 litr 25%-li Arrivo, 0,5 litr 5%-li karate və ya 0,7 litr 2,5%-li Desis preparatlarının biri ilə dərmanlanır. Sovkaya, çəmən və gövdə kəpənəklərinə qarşı 1-2 kq 80%-li texniki xlorofos və ya 0,5-2 litr 30%-li karbofosla çiləmə aparılır.  Qarğıdalıda toxum, cücərti, yarpaq, gövdə çürüməsi, virus xəstəlikləri və nematodların səbəb olduğu xəstəliklərə rast gəlinir. Mübarizə tətdbiri kimi daha davamlı sortların seçilməsi, növbəli əkin, karantin tədbirləri və kimyəvi mübarizəni göstərmək olar. |
| Suvarma | Suvarılan bölgələrdə bitkilər şıramla və ya süni yağış yağdırma üsulu ilə suvarılır. Tarla rütubət tutumu 70-80%- də saxlanılır. Birinci suvarma hektara 700-900 m3 normalda 34 yarpaq fazasında, 2-ci süpürgələməyə 10-12 gün qalmış 800-1000 m3, 3-cü süpürgə çiçəkləməyə başladıqda, 4- cü qıcanın saçaqları qurumağa başladıqda, 5-ci süd yetişkənlik fazasında aparılır. |
| Məhsuldarlıq | Qarğıdalı bitkisinin ən uyğun yığım zamanı dənələrdəki nəmliyə əsasən müəyyənləşdirilə bilər. Əgər belə bir şərait yoxdursa, dənəyə baxaraq da yığım vaxtı seçilə bilir. Dənələrin qıça ilə birləşdiyi yerdə (dibində) qara təbəqə formalaşmış olur. Nisbi rütubət 15%-dən az olduqda mexaniki üsulla, böyük sahələrdə isə kombaynla yığım aparıla bilər. Düzgün aqrotexniki qulluq işləri aparıldıqda ha-dan 10 tondan yüksək məhsul almaq mümkündür. |