**Yonca əkin planı**

|  |  |
| --- | --- |
| **Mərhələlər** | **Görüləcək İşlər** |
| Torpaq tələbi və hazırlığı | Yonca bitkisinin ən yaxşı yetişdiyi torpaqlar gilli, qumlu-gilli, qumu çox olmayan torpaqlardır. Qrunt suyunun uzaq olması və Ph-ın 6.5-8 arası olması arzuolunandır. Normal məhsul almaq üçün torpaq fosfor və potaş (kalium-karbonat) miqdarı baxımından zəngin olmalıdır. Yoncanın dərinə gedən kökü olduğu üçün payızda əkindən əvvəl dərin şum aparılmalıdır. Diski və mala ilə torpaq işlənməlidir və toxum yatağı hazır vəziyyətə gətrilməlidir. |
| İqlim istəkləri | Yoncanın həm isti, həm də soyuq iqlim tipində yetişə bilən sortları mövcuddur. Yonca üçün optimal temperatur 18-20 C-dir. Çıxışlar -6 C şaxtaya dözürlər. Qış dövründə bitki 40 C şaxtaya davam gətirə bilir. Axrıncı biçini şaxtalar düşməzdən 30-35 gün əvvəl aparmaq lazımdır. Bu zaman bitki müəyyən qədər inkişaf edir və kifayət qədər ehtiyat qida maddəsi toplayır. İnkişafa başladıqdan çiçəkləmənin əvvəlinə kimi 800 C faydalı teperatur tələb olunur. |
| Əkin | Ölkəmizdə yonca payızlıq və yazlıq əkilir. Payızlıq əkin avqustun 20- dən sentyabrın 20- dək aparılmalıdır.Yazlıq əkin isə fevralın 20-dən martın 20- dək aparıldıqda yaxşı nəticə alınır. Səpin ölkəmizdə əsasən başdan-başa və cərgəarası 7,5 sm- lik taxıl və ya ot toxmu səpən aqreqatlardan istifadə etməklə aparılır. Səpin norması yemlik yonca üçün 15-20 kq götürülür. Toxumlar 2-3 sm dərinliyə basdırılır. |
| Gübrələmə | Yoncaya əkinlə birlikdə 40 kq azot və 230 kq P2O5 verilməlidir. Yəni, 150 kq 26% Amonyum nitrat və ya 200 kq 21% Amonyum sulfat ilə 500 kq 42-44%-lik super fosfat gübrəsi diski çəkilmədən öncə torpağa səpilməlidir. Azotlu gübrə yalnız ilk ili verilir, fosforlu gübrə isə hər il verilməlidir. |
| Alaq otlarına qarşı mübarizə | Yoncanın ən önəmli düşməni küsküt (qızıl sarmaşıq) otudur. Küsküt incə sarı sapları ilə yoncanın gövdəsini sararaq qida maddələrini alaraq, yoncanın zəifləməsinə səbəb olur. Küsküt görüldüyü vaxt toxum bağlamadan, yonca dibdən biçilməlidir. Küsküt az yayılıbsa əl ilə toplanıb yandırılmalıdır. Qeyd edək ki, küsküt ölkəmizdə karantin alaq otu hesab olunur. Kimyəvi mübarizədə imazamox, paraquat tərkibli dərmandan istifadə oluna bilər. |
| Xəstəlik və zərərvericilərlə mübarizə | Yoncanın ən önəmli xəstəlikləri virus xəstəlikləridir. Buna qarşı davamlı sertifkatlı toxumlar əkilməlidir. Zərərvericilərdən ən önəmlisi yarpaq biti və xortumlu böcəkdir. Xortumlu böcəyə qarşı malathion tərkibli, yarpaq bitinə qarşı isə Pirimicarb tərkibli dərmanlardan istifadə etmək məqsədəuyğundur. |
| Suvarma | Bir ildə su ehtiyacını qarşıladıqda (2500 mm) 5-6 dəfə biçin aparmaq mümkündür. Aprel, may, sentyabr aylarında 15 gün ara ilə, iyun, iyul, avqust aylarında isə 10 gün ara ilə suvarma aparılmalıdır. Hər suvarmada torpağın 0-120 sm dərinliyinə çatacaq qədər su verilməlidir. Hər biçindən sonra mütləq su verilməlidir. Suvarma uzun arxlar və ya yağış yağdırma üsulu ilə aparılmalıdır. |
| Məhsuldarlıq | Bölgəmizdə biçin 5-6 dəfə aparıla bilər. Biçin müddəti çiçəkləmə 10% olduqda başlayır. Biçmə hündürlüyü 8-10 sm olmalıdır. Ortalama 1 hektara yaş ot kütləsi 100 tona yaxın, quru ot kütləsi isə ortalama 15 ton ola bilir. |